آوروپا پارلامنتی، اینسان حاق‌لاری پوزونتوسو و باسقیدان مسئول توتدوغو ونزوئلا دولت باشقانی نیکولا مادورویا یئنی تحریم‌لر تطبیق اولونماسی لازیم اولدوغونا قرار وئردی.
فرانسانین استراسبورگ شهری شهرینده توپ‌لانان آوروپا پارلامنتی گنل قورولاندا، ونزوئلادا اینسان حاق‌لاری پوزولدوغون‌دان و اؤلکه‌دکی باسقیدان دولت باشقانی مادورونون مسئول اولدوغونا و اؤزونه یئنی تحریم‌لرین تطبیقینه قارشی قرار، 85 "خیر" سسینه قارشی 455 "بلی" سسی ایله قبول ائدیلیب.
105  میللت وکیلی ایسه "بیطرف" قالدی.
قراردا، اؤزونو "موقتی پرزیدنت" اعلان ائدن موخالیف میللی مجلیس باشقانی خوان گوایدویا وئریلن دستک تکرارلاندی.
مادورو و یاخین‌لاری‌نین مال وارلیق‌لاری‌نین دوندورولماسی و ویزا‌لاری‌نین لغو ائدیلمه‌سی لازیم اولدوغو ایفاده ائدیلن قراردا، ونزوئلادا باش وئرن بحرانا دایر نوروئژین یئریتدیگی واسیطه‌چی‌لیک پروسه‌سینه دستک وئریلدیگی ده ایفاده ائدیلیب.
ایللردیر آغیر ایقتیصادی و سوسیال بحران یاشایان ونزوئلادا، موخالیفتین کونترولونداکی میللی مجلیسین باشقانی گوایدو، 23 ژانویه‌ده اؤزونو "موقتی پرزیدنت" اعلان ائتمیش، باشدا آمریکا اولماقلا بیر چوخ لاتین آمریکا و غرب اؤلکه‌سی‌نین دستگینی آلمیشدی.
گوایدو ایله پارتیسی‌نین ائو حبسینده کئچمیش لیدری لئوپولدو لوپز، 30 آوریلده بیر قروپ عسگرله مادورو حکومتینی دئویرمک اوچون خالقی کوچه‌یه چاغیرمیشدی.
موخالیف‌لر چاغیریش اوزرینده بیر چوخ شهرده کوچه‌یه چیخمیش، اعتراضلار داها سونرا معین بؤلگه‌لرده زوراکی‌لیق اعتراضینا چئوریلمیشدی.
مادورو طرفدارلاری‌نین دا پرزیدنت سارایی میرافلورس اطرافیندا توپلاندیغی گونون سونوندا لوپز، اوّل شیلی سونرا دا ایسپانیا سفیرلیگینه سیغینمیشدی.
حادثه‌لردن سونرا باشلانیلان آراشدیرما‌لار نتیجه‌سینده بعضی موخالیف میلت وکیللر حبس اولونارکن، بیر قیسمی ده آوروپا و منطقه‌نین اؤلکه‌لری‌نین سفیرلیک‌لرینه قاچمیشدی.
